section_heading: Razmnožavanje i životni ciklus
paragraph_text: Ova vrsta postaje spolno zrela između četvrte i pete godine života. Mrijest se odvija jednom godišnje, između ožujka i travnja. Spolno zrele jedinke migriraju u u uzvodna područja bržeg toka i manje dubine, do 1.5 metara. Ženke repnom perajom stvaraju gnijezda na pjeskovitom ili šljunkovitom dnu, gdje se ličinke počinju razvijati otprilike 30 dana nakon oplodnje. Ličinke obitavaju u bržim i hladnijim dijelovima tekućica.